Lav et referat af nedenstående tekst:

Tekst:
De knap 20.000 deltagere ved den 26. Dana Cup har penge med på lommen som aldrig før. Nu bliver varen betalt og kun ganske få lister den indenfor trøjen eller ned i tasken. - Førhen oplevede vi, at blandt andre polakker stjal i stor stil. Sådan er det ikke længere siger vagt hos Intersport, Kim Larsen, til TV2/NORD. Der er nogenlunde det samme antal østeuropæiske hold med ved Dana Cup som der plejer. Men tilsyneladende så stjæler de østeuropæiske deltagere ikke i samme omfang som tidligere. -Mon ikke østeuropæerne er kommet lidt mere ved muffen. Førhen tog vi dem tit i butikstyverier i forretningerne. Det er meget bedre i år, måske især fordi vi har udelukket hold fra Armenien, der tidligere har voldt store problemer, siger John Rober Larsen, der er Dana Cups turneringsleder. I øvrigt så måtte Dana Cups kæledægger - drengene fra slumkvarteret Cité Soleil i Haiti - i dag tidligt forlade turneringen, da de tabte en straffesparkskonkurrence til et svensk hold.

Referat:
Øget velstand i Østeuropa kan nu mærkes i Hjørring. Den store internationale ungdoms-fodboldturnering Dana Cup var for bare få år siden hårdt plaget af omfattende tyverier hos de handlende. Nu er der nærmest sket et styrtdyk i antallet af tyverier